CELEX: E2010P0015
Language: bg
Date: 2010-09-14 00:00:00
Title: Дело, заведено на 14 септември 2010 г. от Posten Norge AS срещу Надзорния орган на ЕАСТ (Дело E-15/10)

25.11.2010   
            
            
               BG
            
            
               Официален вестник на Европейския съюз
            
            
               C 320/23
            
         Дело, заведено на 14 септември 2010 г. от Posten Norge AS срещу Надзорния орган на ЕАСТ
   (Дело E-15/10)
   2010/C 320/12
   На 14 септември 2010 г. пред Съда на ЕАСТ бе заведено дело срещу Надзорния орган на ЕАСТ от Posten Norge AS, представлявано от Siri Teigum, адвокат, и от Frode Elgesem, адвокат, от Advokatfirmaet Thommessen AS, Haakon VIIs gate 10, 0116 Oslo, NORWAY.
   Ищецът настоява пред Съда на ЕАСТ за следното:
   
               —
            
            
               да отмени оспорваното решение,
            
         
               —
            
            
               да отмени или значително да намали глобата,
            
         
               —
            
            
               да нареди на Надзорния орган на ЕАСТ да поеме разходите.
            
         
      Правен и фактически контекст и правни аргументи, приведени в подкрепа:
   
   
               —
            
            
               Ищецът Posten Norge AS извършва националните пощенски услуги в Норвегия, които обхващат писма, колети и финансови услуги. Неговият единствен собственик продължава да бъде Норвежката държава. По-голямата част от услугите на Posten Norge (90 %) са отворени за конкуренция.
            
         
               —
            
            
               В решението си от 14 юли 2010 г. по дело № 34250 „Norway Post/Privpak“ Надзорният орган на ЕАСТ заключава, че Posten Norge AS е извършило единствено и продължително нарушение на член 54 от Споразумението за ЕИП в периода от 20 септември 2000 г. до 31 март 2006 г. на пазара за колетни пратки от вида „търговец към потребител“ с пряка доставка в Норвегия, като е преследвало стратегия за изключителност с преференциално третиране при създаването и поддръжката на своята мрежа „Post-in-Shop“ („поща в магазина“). Вследствие на това беше наложена глоба в размер от 12,89 млн. EUR.
            
         
               —
            
            
               Ищецът настоява решението да бъде отменено, тъй като:
               
                           —
                        
                        
                           Надзорният орган на ЕАСТ е допуснал грешка при тълкуването и прилагането на член 54 от Споразумението за ЕИП с твърдението, че за установяването на злоупотреба е достатъчно наличието на някакво неблагоприятно въздействие върху способността на съперниците да представят конкурентни предложения,
                        
                     
                           —
                        
                        
                           Надзорният орган на ЕАСТ не е доказал, че Posten Norge AS е нарушило правилата за конкуренция в този случай, и по-специално, не е представил съществени доказателства, че стратегията за изключителност е попречила на новопоявили се участници на пазара да се конкурират ефективно, ограничила е техния достъп до водещите вериги магазини за хранителни стоки, павилиони за печатни издания и бензиностанции по начин, който представлява злоупотреба, или е оказала действителен антиконкурентен ефект,
                        
                     
                           —
                        
                        
                           във всички случаи поведението на Posten Norge AS е било обективно обосновано.
                        
                     
         
               —
            
            
               От друга страна ищецът твърди, че глобата трябва да бъде значително намалена, тъй като Надзорният орган на ЕАСТ:
               
                           —
                        
                        
                           е допуснал грешка при определянето на продължителността на предполагаемото нарушение,
                        
                     
                           —
                        
                        
                           не е определил правилно тежестта на нарушението,
                        
                     
                           —
                        
                        
                           не е приключил административното производство в разумен срок, което само по себе си трябва да доведе до намаляване на глобата с най-малко 50 %.